CELEX: 62020TN0034
Language: lv
Date: 2020-01-20 00:00:00
Title: Lieta T-34/20: Prasība, kas celta 2020. gada 20. janvārī – Datenlotsen Informationssysteme/Komisija

9.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 77/58
            
         
      Prasība, kas celta 2020. gada 20. janvārī – Datenlotsen Informationssysteme/Komisija
      (Lieta T-34/20)
      (2020/C 77/79)
      Tiesvedības valoda – vācu
      
         Lietas dalībnieki
      
      
         Prasītāja: Datenlotsen Informationssysteme GmbH (Hamburga, Vācija) (pārstāvis: T. Lübbig, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt par spēkā neesošu Eiropas Komisijas 2019. gada 20. septembra lēmumu par pasākumu SA.34402 – 2015/C (ex 2015/NN), ko Vācija īstenojusi Hochschul-Informations-System GmbH atbalstam (Komisijas dokuments Nr. C(2019) 6836 final);
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasība ir pamatota ar šādiem pamatiem.
      
                  1.
               
               
                  Nolūkā konstatēt Hochschul-Informations-System GmbH (turpmāk tekstā – “HIS”) darbības efektivitāti izmantodama pārbaudes kritēriju, kas nav saderīgs ar judikatūru – jo Komisija neesot ņēmusi vērā “nedalāmības kritērija” saturu un “saistības kritērija” patstāvīgo nozīmi – Komisija esot pārkāpusi LESD 107. panta 1. punktu.
               
            
                  2.
               
               
                  Kvalificēdama HIS sadarbību ar Vācijas valsts augstskolām kā tādu, kurai nav saimnieciska rakstura, Komisija esot pārkāpusi LESD 107. panta 1. punktu.
               
            
                  3.
               
               
                  Nenošķirdama HIS dažādās darbības jomas, Komisija esot pārkāpusi LESD 107. panta 1. punktu.
               
            
                  4.
               
               
                  Tiešo atbalstu klasificēdama kā “pastāvošu atbalstu” – tādēļ, ka 1976. gadā pastāvēja tirgus, Komisija esot pārkāpusi LESD 108. panta 3. punktu un Padomes Regulas (ES) 2015/1589 (1) 1. panta b) punkta v) apakšpunktu.
               
            
                  5.
               
               
                  Nepietiekami pamatodama Regulas (ES) 2015/1589 1. panta b) punkta v) apakšpunkta piemērojamību ārpus liberalizācijas konteksta, Komisija esot pārkāpusi LESD 296. panta 2. punktu.
               
            
                  6.
               
               
                  Tiešo atbalstu klasificēdama kā “pastāvošu atbalstu” – pasākumu būtisko izmaiņu dēļ –, Komisija esot pārkāpusi LESD 108. panta 3. punktu un Padomes Regulas (ES) 2015/1589 1. panta b) punkta v) apakšpunktu.
               
            
                  7.
               
               
                  Tiešo atbalstu klasificēdama kā “atbalsta shēmu” – tādēļ, ka runa drīzāk esot par virkni atsevišķu, ikgadēji apstiprinātu atbalsta gadījumu –, Komisija esot pārkāpusi LESD 108. panta 3. punktu un Padomes Regulas (ES) 2015/1589 1. panta b) punkta v) apakšpunktu.
               
            
                  8.
               
               
                  Esot pārkāptas tiesības uz “pieņemamā termiņā veiktu jautājumu izskatīšanu”, kas ir daļa no Eiropas Savienības Pamattiesību hartas 41. pantā nostiprinātajām tiesībām uz labu pārvaldību.
               
            
         (1)  Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV 2015, L 248, 9. lpp.).